สรุปภาวะตลาดต่างประเทศวานนี้
สรุปภาวะตลาดต่างประเทศ ประจำวันที่ 23 พ.ย.59
24 พ.ย. 2559

ดัชนีดาวโจนส์ตลาดหุ้นนิวยอร์กปิดบวก เมื่อคืนนี้ (23 พ.ย.) โดยดาวโจนส์ และ S&amp;P500 ทำสถิติปิดที่ระดับสูงสุดเป็นประวัติการณ์ติดต่อกันเป็นวันที่ 3 เนื่องจากนักลงทุนเข้าซื้อหุ้นกลุ่มอุตสาหกรรมอย่างคึกคัก หลังจากมีรายงานว่า ยอดสั่งซื้อสินค้าคงทนเดือนต.ค.ของสหรัฐพุ่งขึ้นแตะระดับสูงสุดในรอบ 1 ปี อย่างไรก็ตาม ดัชนี NASDAQ ปิดตลาดอ่อนแรงลง เนื่องจากหุ้นกลุ่มเทคโนโลยีร่วงลง หลังจากบริษัทฮิวเล็ต แพคการ์ด (HP) รายงานผลประกอบการที่อ่อนแอ
ดัชนีเฉลี่ยอุตสาหกรรมดาวโจนส์ปิดที่ 19,083.18 จุด เพิ่มขึ้น 59.31 จุด หรือ +0.31% ดัชนี S&amp;P500 ปิดที่ 2,204.72 จุด เพิ่มขึ้น 1.78 จุด หรือ +0.08% ดัชนี NASDAQ ปิดที่ 5,380.68 จุด ลดลง 5.67 จุด หรือ -0.11%
 
ตลาดหุ้นยุโรปปิดขยับลง เมื่อคืนนี้ (23 พ.ย.) เนื่องจากหุ้นกลุ่มธนาคารปรับตัวผันผวน อย่างไรก็ตาม ตลาดได้รับแรงหนุนในระหว่างวัน จากรายงานที่ว่า ดัชนี PMI เดือนพ.ย.ของยูโรโซนพุ่งแตะระดับสูงสุดในปีนี้
ดัชนี Stoxx Europe 600 ปรับตัวลง 0.1% ปิดที่ 340.77 จุด
ดัชนี CAC-40 ตลาดหุ้นฝรั่งเศสปิดที่ 4,529.21 จุด ลดลง 19.14 จุด หรือ -0.42% ดัชนี DAX ตลาดหุ้นเยอรมันปิดที่ 10,662.44 จุด ลดลง 51.41 จุด หรือ -0.48% ดัชนี FTSE 100 ตลาดหุ้นลอนดอนปิดที่ 6,817.71 จุด ลดลง 2.01 จุด หรือ -0.03%
 
ตลาดหุ้นลอนดอนปิดลบ มื่อคืนนี้ (23 พ.ย.) หลังจากนายฟิลิป แฮมมอนด์ คาดว่า เศรษฐกิจอังกฤษจะขยายตัวในอัตราที่ต่ำกว่าการคาดการณ์ในช่วงก่อนหน้านี้
ดัชนี FTSE 100 ปิดปรับตัวลง 2.01 จุด หรือ 0.03% แตะที่ 6,817.71 จุด
 
สัญญาทองคำตลาดนิวยอร์กปิดร่วงลง เมื่อคืนนี้ (23 พ.ย.) เนื่องจากการแข็งค่าของสกุลเงินดอลลาร์ได้สร้างแรงกดดันต่อบรรยากาศการซื้อขายในตลาด นอกจากนี้ ข้อมูลเศรษฐกิจที่แข็งแกร่งของสหรัฐยังส่งผลให้นักลงทุนลดการถือครองทองคำในฐานะสินทรัพย์ที่ปลอดภัย
สัญญาทองคำตลาด COMEX (Commodity Exchange) ส่งมอบเดือนธ.ค.ร่วงลง 21.9 ดอลลาร์ หรือ 1.81% ปิดที่ระดับ 1,189.30 ดอลลาร์/ออนซ์
สัญญาโลหะเงินส่งมอบเดือนธ.ค.ลดลง 24.1 เซนต์ หรือ 1.45% ปิดที่ 16.391 ดอลลาร์/ออนซ์
สัญญาพลาตินัมส่งมอบเดือนม.ค.ร่วงลง 11.9 ดอลลาร์ หรือ 1.26% ปิดที่ 931.10 ดอลลาร์/ออนซ์
สัญญาพัลลาเดียมส่งมอบเดือนธ.ค.ลดลง 6.85 ดอลลาร์ หรือ 0.9% ปิดที่ 737.40 ดอลลาร์/ออนซ์
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดขยับลง เมื่อคืนนี้ (23 พ.ย.) เนื่องจากนักลงทุนระมัดระวังการซื้อขาย แม้ว่าอิรักส่งสัญญาณความพร้อมที่จะลดกำลังการผลิตน้ำมันก็ตาม 
สัญญาน้ำมันดิบ WTI ส่งมอบเดือนม.ค.ลดลง 7 เซนต์ หรือ 0.2% ปิดที่ 47.96 ดอลลาร์/บาร์เรล
สัญญาน้ำมันดิบเบรนท์ส่งมอบเดือนม.ค.ลดลง 17 เซนต์ หรือ 0.4% ปิดที่ 48.95 ดอลลาร์/บาร์เรล
 
สกุลเงินดอลลาร์สหรัฐแข็งค่าขึ้น เมื่อเทียบกับเงินสกุลหลักๆ ในการซื้อขายที่ตลาดนิวยอร์กเมื่อคืนนี้ (23 พ.ย.) เพราะได้รับปัจจัยหนุนจากรายงานการประชุมของธนาคารกลางสหรัฐ (เฟด) ที่ระบุว่า กรรมการเฟดได้สนับสนุนให้มีการปรับขึ้นอัตราดอกเบี้ยในการประชุมเดือนธ.ค. รวมทั้งข้อมูลเศรษฐกิจที่สดใสของสหรัฐ
ดอลลาร์สหรัฐแข็งค่าขึ้นเมื่อเทียบกับเยนที่ระดับ 112.58 เยน จากระดับ 111.23 เยน และแข็งค่าขึ้นเมื่อเทียบฟรังก์สวิส ที่ระดับ 1.0172 ฟรังก์ จากระดับ 1.0119 ฟรังก์
เงินยูโรอ่อนค่าลงเมื่อเทียบดอลลาร์สหรัฐ ที่ระดับ 1.0545 ดอลลาร์สหรัฐ จากระดับ 1.0616 ดอลลาร์สหรัฐ ในขณะที่เงินปอนด์แข็งค่าขึ้นแตะระดับ 1.2446 ดอลลาร์สหรัฐ จากระดับ 1.2396 ดอลลาร์สหรัฐ ส่วนดอลลาร์ออสเตรเลียอ่อนค่าลงแตะระดับ 0.7384 ดอลลาร์สหรัฐ จากระดับ 0.7395 ดอลลาร์สหรัฐ